S-252/2018

Mál þetta, sem dómtekið var 19. september sl., er höfðað með ákæru, útgefinni

af lögreglustjóranum á höfuðborgarsvæðinu 30. apríl 2018, á hendur G-kk-þgf J-kk-þgf J-kk-þgf, kt. 000000-0000, Fiskislóð 37, Reykjavík fyrir eftirtalin þjófnaðarbrot framin á árinu 2017 í Reykjavík með því að hafa:

I.

1. Laugardaginn 18. febrúar, í verslun The Viking við Hafnarstræti, stolið stuttermabol, loðfeld og lyklakippu, samtals að verðmæti kr. 13.480.

2. Miðvikudaginn 8. mars, í verslun Nóatúns við Háaleitisbraut, stolið nautalund að verðmæti kr. 9.835.

3. Laugardaginn 22. apríl, í verslun Bónus við Laugaveg 59, stolið tveimur pökkum af kjúklingabringum, samtals að verðmæti kr. 3.068.

Teljast brot þessi varða við 244. gr. almennra hegningarlaga nr. 19/1940.

II.

Fyrir fíkniefnalagabrot, með því að hafa:

Þriðjudaginn 16. maí 2017 haft í vörslum sínum 1,42 g af marijúana og 0,95 g af amfetamíni sem lögregla fann við leit á honum við vistun í fangaklefa á Hverfisgötu 115, Reykjavík, og lagði hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt að framangreind fíkniefni, sjá ákærulið II., sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1966. Samkvæmt framlögðu sakavottorði, dagsettu 26. apríl 2018, á ákærði að baki langan sakaferil. Hefur hann meðal annars ítrekað verið sakfelldur fyrir auðgunarbrot. Ákærði var dæmdur til að sæta fangelsi í 30 daga fyrir fíkniefna- og lögreglulagabrot sem og þjófnaðarbrot með dómi Héraðsdóms Reykjavíkur, uppkveðnum 27. janúar 2015. Þá var hann sakfelldur fyrir umferðarlagabrot og dæmdur til að sæta fangelsi í þrjá mánuði með dómi Héraðsdóms Reykjavíkur, uppkveðnum 8. október 2015. Nú síðast var ákærði að nýju fundinn sekur um brot gegn umferðarlögum með dómi Héraðsdóms Reykjavíkur, uppkveðnum 13. apríl 2016. Var ákærði dæmdur til að sæta fangelsi í þrjá mánuði. Var dómurinn hegningarauki við fyrrgreindan dóm frá 8. október 2015.

Hinn 26. september 2016 var ákærða veitt reynslulausn, skilorðsbundið í eitt ár, á 70 daga eftirstöðvum fangelsisrefsingar samkvæmt þremur fyrrnefndum dómum frá 27. janúar 2015, 8. október 2015 og 13. apríl 2016. Með brotum þeim sem ákærði er sakfelldur fyrir samkvæmt ákæru hefur hann rofið skilorð reynslulausnarinnar sem honum var veitt sem fyrr segir og fer refsing sú, sem ákærði hefur nú til unnið, fram úr sektum. Ber því að taka reynslulausnina upp og dæma refsingu í einu lagi, sbr. 1. mgr. 82. gr. laga um fullnustu refsinga nr. 15/2016, sbr. 60. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í þrjá mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 147.560 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf J-kk-nf J-kk-nf, sæti fangelsi í þrjá mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 147.560 krónur.

L-kvk-nf R-kvk-nf S-kvk-nf